BERETNING

om årsregnskabet for Det Europæiske Fællesforetagende for ITER og Fusionsenergiudvikling for regnskabsåret 2016 med fællesforetagendets svar

(2017/C 426/05)

INDHOLD

INDLEDNING

Oprettelse af fællesforetagendet F4E

Det Europæiske Fællesforetagende for ITER (1) og Fusionsenergiudvikling (fællesforetagendet F4E) blev oprettet i marts 2007 (2) for en 35-årig periode. De vigtigste fusionsanlæg skulle udvikles i Cadarache i Frankrig, men fællesforetagendet ligger i Barcelona.

Ledelse

Fællesforetagendet F4E's ledelsesstruktur omfatter bestyrelsen, direktøren og andre organer. Bestyrelsen fører tilsyn med fællesforetagendets indsats for at opfylde dets formål. Direktøren er ansvarlig for fællesforetagendets daglige opgaver.

Mål

at forberede og koordinere et program til forberedelse af opførelsen af en demonstrationsreaktor for fusionsenergi og dertil knyttede anlæg, herunder det internationale fusionsmaterialebestrålingsanlæg.

at levere Euratoms bidrag til aktiviteterne under »den bredere strategi«, der udføres i samarbejde med Japan med henblik på hurtig realisering af fusionsenergi

at levere Det Europæiske Atomenergifællesskabs (Euratoms) bidrag til Den Internationale Fusionsenergiorganisation for ITER (ITER IO)

Ressourcer

Med hensyn til udgifterne undersøger vi betalingstransaktionerne, når udgifterne er afholdt, registreret og godkendt. Denne undersøgelse omfatter alle kategorier af betalinger (inklusive betalinger vedrørende køb af aktiver) i det år, hvor de foretages, undtagen forskud. Forskudsbetalinger undersøges, når modtageren forelægger dokumentation for, at midlerne er blevet anvendt korrekt, og fællesforetagendet godkender denne dokumentation ved at afregne forskuddet enten samme år eller senere.

En revision omfatter udførelse af handlinger for at opnå revisionsbevis vedrørende beløbene og oplysningerne i regnskaberne og de underliggende transaktioners lovlighed og formelle rigtighed. De valgte handlinger afhænger af revisors vurdering, herunder vurderingen af risiciene for, at der er væsentlig fejlinformation i regnskaberne, og for, at de underliggende transaktioner i væsentligt omfang ikke opfylder kravene i Den Europæiske Unions retlige ramme, uanset om dette skyldes besvigelser eller fejl. Ved disse risikovurderinger overvejer revisor intern kontrol, der er relevant for enhedens udarbejdelse og aflæggelse af regnskaber, der giver et retvisende billede, med henblik på at udforme revisionshandlinger, der er passende efter omstændighederne, men ikke med det formål at afgive en erklæring om effektiviteten af intern kontrol. En revision omfatter endvidere vurdering af, om den anvendte regnskabspraksis er passende, og om de regnskabsmæssige skøn, som den daglige ledelse har foretaget, er rimelige, samt en vurdering af den samlede præsentation af regnskaberne.

Vores mål er at opnå høj grad af sikkerhed for, om fællesforetagendets regnskaber er uden væsentlig fejlinformation, og om de transaktioner, der ligger til grund for dem, er lovlige og formelt rigtige, samt på grundlag af vores revision at afgive en erklæring til Europa-Parlamentet og Rådet eller andre dechargemyndigheder om regnskabernes rigtighed og de underliggende transaktioners lovlighed og formelle rigtighed. Høj grad af sikkerhed er imidlertid ikke en garanti for, at en revision altid vil føre til opdagelse af væsentlige fejlinformationer og tilfælde af manglende regeloverholdelse. Fejlinformationer og tilfælde af manglende regeloverholdelse kan skyldes besvigelser eller fejl og betragtes som væsentlige, hvis det med rimelighed kan forventes, at de enkeltvis eller sammenlagt påvirker brugeres økonomiske beslutninger, der træffes på grundlag af regnskaberne.

Den øverste ledelse er ansvarlig for at overvåge enhedens regnskabsaflæggelse.

Ved udarbejdelsen af regnskaberne er den daglige ledelse ansvarlig for at vurdere fællesforetagendets evne til at fortsætte driften, idet den i relevante tilfælde oplyser om forhold med relation til fortsat drift og anvender regnskabsprincippet om fortsat drift.

Ifølge artikel 310-325 i TEUF og fællesforetagendets finansforordning er den daglige ledelse ansvarlig for at udarbejde og aflægge regnskaberne på grundlag af de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de transaktioner, der ligger til grund for regnskaberne. Dette ansvar omfatter udformning, gennemførelse og opretholdelse af intern kontrol, som sikrer, at der udarbejdes og aflægges et årsregnskab uden væsentlig fejlinformation, uanset om denne skyldes besvigelser eller fejl. Den daglige ledelse er også ansvarlig for at sikre, at de aktiviteter, finansielle transaktioner og oplysninger, der fremgår af årsregnskabet, er i overensstemmelse med de myndighedsregler, der gælder for dem. Fællesforetagendets daglige ledelse bærer det endelige ansvar for lovligheden og den formelle rigtighed af de transaktioner, der ligger til grund for regnskaberne.

Det Forenede Kongerige meddelte den 29. marts 2017 Det Europæiske Råd sin beslutning om at udtræde af EU og Euratom. Der vil blive forhandlet en aftale om de nærmere bestemmelser for denne udtræden. Dette kan få væsentlig indvirkning på de fremtidige aktiviteter i fællesforetagendet F4E og ITER-projektet.

Det nye grundscenario omfatter ikke en margin, men i sin meddelelse anfører Kommissionen, at det er passende med en margin på op til 24 måneder med hensyn til tidsplanen og på 10-20 % med hensyn til budgettet (16) . Blandt foranstaltningerne med henblik på at overholde det begrænsede budget på 6,6 milliarder euro kan desuden nævnes, at indkøb og installation af alle de komponenter, der ikke var nødvendige for »First Plasma«, blev udsat. Der er taget positive skridt til at forbedre forvaltningen og kontrollen af ITER-projektets byggefase, men der er stadig en risiko for, at der i forbindelse med projektgennemførelsen kan opstå yderligere omkostningsstigninger og forsinkelser i forhold til det foreslåede nye grundscenario.

I juni 2017 udsendte Kommissionen en meddelelse om EU's bidrag til en reform af ITER-projektet (14) med det formål at opnå opbakning fra Europa-Parlamentet og bemyndigelse fra Rådet for Den Europæiske Union til på vegne af Euratom at godkende det nye grundscenario (15) .

Fællesforetagendet F4E's prognoser vedrørende »First Plasma« stemmer overens med ITER IO's tidsplan for projektet, men tidsplanen vurderes at angive den tidligste dato for en teknisk opnåelig gennemførelse (13) .

Det skal bemærkes, at fællesforetagendet ikke kun skal bidrage til byggefasen, men også til ITER's operationelle fase efter 2035 (12) og den efterfølgende deaktiverings- og dekommissioneringsfase. Der er endnu ikke beregnet overslag over disse bidrag.

Ifølge denne beregning, som blev forelagt for fællesforetagendets bestyrelse i december 2016, kan der forventes et finansieringsbehov vedrørende byggefasen efter 2020 på 5,4 milliarder euro (en stigning på 82 % i forhold til det godkendte budget på 6,6 milliarder euro). Det beløb på 6,6 milliarder euro, som EU-Rådet bevilgede i 2010, danner nu loft for fællesforetagendets udgifter indtil 2020.

Den nye tidsplan, som ITER-Rådet godkendte, indeholder fire trin, hvor december 2025 er fristen for at nå den første strategiske milepæl i projektets byggefase (»First Plasma«), og december 2035 er den anslåede frist for afslutning af hele byggefasen, hvilket indebærer en forsinkelse på 15 år i forhold til det oprindelige projektgrundlag. Formålet med den nye trindelte tilgang er at sikre bedre tilpasning af projektgennemførelsen til samtlige ITER IO-medlemmers prioriteter og begrænsninger.

I november 2016 godkendte ITER-Rådet (9) et nyt projektgrundlag for ITER (omfang, tidsplan og omkostninger). Den samlede projekttidsplan (10) blev godkendt af samtlige ITER-medlemmer (11) , og de samlede projektomkostninger blev godkendt ad referendum, hvilket vil sige, at medlemmerne skulle søge at få godkendt projektomkostninger i deres respektive regeringers budgetprocesser.

Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2016, i alt væsentligt er lovlige og formelt rigtige.

Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2016, i alt væsentligt er lovlige og formelt rigtige.

Det er vores opfattelse, at fællesforetagendets regnskaber for det regnskabsår, der afsluttedes den 31. december 2016, i alt væsentligt giver et retvisende billede af fællesforetagendets finansielle stilling pr. 31. december 2016 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dets finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor.

BUDGETMÆSSIG OG ØKONOMISK FORVALTNING

Gennemførelse af 2016-budgettet

INTERN KONTROL

Overvågning af operationelle indkøbskontrakter og tilskud

Fællesforetagendet F4E udfører revisioner hos kontrahenterne for at kontrollere, om de overholder kravene til kvalitetssikring (20) .

I september 2016 afsluttede Kommissionens Interne Revisionstjeneste (IAS) en revision vedrørende gennemførelsen af udbud. Fællesforetagendet F4E er ved at gennemføre en handlingsplan som reaktion på de fremsatte anbefalinger. IAS fulgte også op på sin revision vedrørende kontraktforvaltning og konkluderede, at alle anbefalingerne i den forbindelse var blevet implementeret på tilfredsstillende vis af fællesforetagendet.

Der beregnes ikke en restfejlforekomst vedrørende tilskudsbetalingerne, fordi de kun tegner sig for en lille del af fællesforetagendet F4E's budget (21) , og der kun udføres et lille antal efterfølgende revisioner (22) . I 2016 iværksatte Forvaltningsorganet for Forskning en efterfølgende revision af en modtager på vegne af fællesforetagendet F4E. Fællesforetagendet har truffet de nødvendige foranstaltninger til at korrigere de fejl, der blev konstateret ved tidligere års revisioner.

Strategi for bekæmpelse af svig

I juni 2015 vedtog fællesforetagendet F4E's bestyrelse en strategi for bekæmpelse af svig med tilhørende handlingsplan. De fleste af handlingerne blev udført i 2016. Fællesforetagendet har imidlertid ikke indført et specifikt værktøj, der kan gøre det lettere at overvåge dets handlinger vedrørende udbud, især med relation til risikovurdering og udbuddenes evaluerings-, forhandlings- og tildelingsfaser.

(1) International termonuklear forsøgsreaktor.

(2) Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (EUT L 90 af 30.3.2007, s. 58) som ændret ved Rådets afgørelse 2013/791/Euratom af 13. december 2013 (EUT L 349 af 21.12.2013, s. 100) og Rådets afgørelse (Euratom) 2015/224 af 10. februar 2015 (EUT L 37 af 13.2.2015, s. 8).

(3) Bestyrelsen godkendte den anden budgetændring i december 2016.

(4) Nærmere oplysninger om fællesforetagendet F4E og dets aktiviteter kan findes på dets websted: http://www.fusionforenergy.europa.eu

(5) Årsregnskabet omfatter balancen, resultatopgørelsen, pengestrømsopgørelsen, opgørelsen over bevægelser på nettoaktiver samt en oversigt over væsentlige regnskabspraksis og andre forklarende noter.

(6) Beretningerne om budgetgennemførelsen omfatter de beretninger, der sammenfatter alle budgettransaktionerne, og de forklarende noter.

(7) Rådets konklusioner om status for ITER af 7. juli 2010 (ref. 11902/10).

(8) Meddelelse fra Kommissionen til Europa-Parlamentet og Rådet af 4. maj 2010 om status og fremtidsperspektiver for ITER-projektet (KOM(2010) 226 endelig).

(9) 19. møde i ITER-Rådet den 16.-17. november 2016. ITER-Rådet er ITER IO's ledelsesorgan.

(10) ITER-Rådet gennemgik hele den ajourførte tidsplan for byggeprojektet, som ITER IO havde foreslået, fra »First Plasma« (2025) frem til »Deuterium-Tritium operation« (2035).

(11) Folkerepublikken Kina, Republikken Indien, Japan, Republikken Korea, Den Russiske Føderation, Amerikas Forenede Stater og Den Europæiske Union.

(12) ITER's operationelle fase forventes at vare indtil 2037.

(13) Dette anføres i den femte årlige vurdering foretaget af en uafhængig evalueringsgruppe (31. oktober 2016) og i den rapport, som lederen af fællesforetagendet F4E's projektstyringsenhed forelagde for bestyrelsen i december 2016.

(14) COM(2017)319 final af 14.6.2017 (ledsaget af Kommissionens arbejdsdokument SWD(2017) 232 final af 14.6.2017).

(15) Euratoms bidrag berøres hverken af Kommissionens forslag, af resultatet af forhandlingerne om Det Forenede Kongeriges udtræden af Euratom eller af den flerårige finansielle ramme for perioden efter 2020.

(16) COM(2017)319 final af 14.6.2017 (ledsaget af Kommissionens arbejdsdokument SWD(2017) 232 final af 14.6.2017), kapitel V »ITER: vejen frem«.

(17) Europa-Parlamentets og Rådets forordning (EU, Euratom) nr. 966/2012 (EUT L 298 af 26.10.2012, s. 1).

(18) Ændringerne i det endelige godkendte budget for 2016 vedrører hovedsagelig 15 millioner euro i formålsbestemte indtægter fra ITER-reservefonden, 13,5 millioner euro i bevillinger fremført fra tidligere år og 0,5 millioner euro i inddrivelser vedrørende for store betalinger i forbindelse med operationelle kontrakter.

(19) Ændringerne i det endelige godkendte budget for 2016 vedrører hovedsagelig 4 millioner euro i betalinger fra ITER-reservefonden.

(20) Revisionerne omfatter mange gennemførelsesaspekter, f.eks. kvalitetsplanen, manglende overholdelse af et specifikt krav, styring af indkøb og forvaltning af underleverancer, dokumentation og dataforvaltning, styring af ændringer og afvigelser, kvalitetskontrolplanen for anlægsarbejder, den detaljerede projekttidsplan, styring af kontraktrisici og kvalitetskontrolplanen for tekniske arbejder. Ved de 29 revisioner, der blev udført i 2016, blev der konstateret 47 tilfælde, hvor kravene til kvalitetssikring ikke var overholdt, og 202 områder, hvor der burde ske forbedringer.

(21) Fra sin oprettelse til udgangen af 2016 havde fællesforetagendet tildelt 150 tilskud på i alt 81 millioner euro. I 2016 tildelte fællesforetagendet seks tilskud på i alt 5 millioner euro.

(22) Seks modtagere og et samlet revideret beløb på 6 millioner euro, svarende til henholdsvis 8 % af samtlige modtagere og 7 % af det tilskudsbeløb, der var indgået aftaler om siden oprettelsen af F4E.

Efter kontakter mellem F4E og den spanske regering modtog fællesforetagendet et formelt tilbud den 10. marts 2015. I december 2015 informerede værtsstaten F4E's bestyrelse om, at drøftelserne på ministerniveau om formalisering af tilbuddet af 10. marts 2015 ikke var færdige, og tilbød i stedet at indlede forhandlinger med ejeren af den bygning, hvor F4E for øjeblikket har til huse, med henblik på at gøre bygningen til permanent hovedsæde for fællesforetagendet. På tidspunktet for revisionen (april 2016) var fællesforetagendet ved at undersøge dette nye forslag.

Ifølge den værtsstatsaftale, der blev indgået med Kongeriget Spanien den 28. juni 2007, skulle der senest i juni 2010 have været stillet permanente lokaler til rådighed for fællesforetagendet.

Fællesforetagendet har udarbejdet et strategidokument for hver enkelt indkøbsaktion. Der er opstillet en checkliste med henblik på overvågningen af gennemførelsen af indkøbsstrategien for hver enkelt indkøbsaktion med hensyn til ejerskabet af ny viden.

Afgørelsen om gennemførelsen af Fusion for Energy-industripolitikken og politikken for intellektuelle ejendomsrettigheder og formidling af oplysninger blev vedtaget af fællesforetagendets bestyrelse den 27. juni 2013.

Den 2. december ændrede F4E's bestyrelse endelig sin finansforordning og gennemførelsesbestemmelserne hertil for at bringe dem i overensstemmelse med EU's finansielle ramme. I februar 2016 afgav Europa-Kommissionen positiv udtalelse om F4E's ændringer af sine finansielle regler, men bad fællesforetagendet om at overveje at udbygge gennemførelsesbestemmelserne på visse punkter vedrørende særlige undtagelser fra EU's finansforordning og fra rammefinansforordningen for de i artikel 208 omhandlede organer.

Udbud med forhandling udgjorde 45 % af de 84 operationelle udbud, der blev iværksat i 2015 (58 % i 2014). Fællesforetagendet har nedsat procenten af udbud med forhandling i 2015, men der skal gøres en indsats for at gøre de operationelle udbud mere konkurrencedygtige. I forbindelse med tilskud blev der i gennemsnit modtaget 1,4 forslag pr. indkaldelse.

Der er drøftelser i gang med ITER IO om det system, der skal levere oplysninger om værdien af aktiviteternes gennemførelsesgrad (Earned Value Management), med henblik på at forbedre fordelingen af milepæle for bevillinger under varigheden af en indkøbsordning.

F4E er ved at videreudvikle et centralt og ensartet system til integrering af alle operationelle, finansielle og budgetmæssige data, som vil gøre det muligt regelmæssigt at overvåge og kontrollere overslag, omkostninger og afvigelser. På mødet den 8.-9. juni 2015 godkendte F4E's bestyrelse direktørens forslag om at implementere Enterprise Resources Planning System inden for to år.

I bemærkningerne til årsregnskabet afspejler tabellen og oplysningerne under rubrik 4.3.1.1 »ITER-anskaffelsesordninger (ITER-organisationen)« de underskrevne anskaffelsesordninger (3. kolonne) og de anskaffelsesordninger, der er krediteret indtil videre (4. kolonne). Tabellen viser imidlertid ikke, hvordan de igangværende arbejder konkret skrider frem. I regnskabet for 2015 har F4E suppleret disse oplysninger med en vurdering af det igangværende arbejde, som tager hensyn til de samlede udgifter til kontrakter vedrørende anskaffelsesordninger, og et diagram, der viser opfyldelsen af milepælene for hver af de anskaffelsesordninger, der er undertegnet med ITER IO. På trods af det overslag, der præsenteres i regnskaberne for 2015, er der behov for mere præcise oplysninger om status for og værdien af de aktiviteter, fællesforetagendet hidtil har udført.

FÆLLESFORETAGENDETS SVAR

33. Fra juli 2017 vil fem af de seks nye IAC-anbefalinger være gennemført. Den igangværende anbefaling vedrører omdefinering af det interne revisionspanels rolle (IRP). Dens forventede færdiggørelsesdato er oktober 2017, da denne handling er en del af et større forbedringsprojekt, der tager sigte på at optimere de offentlige indkøbsprocedurer.

35. F4E definerer i øjeblikket kravene til fastsættelse af parametre for værktøjet, der gør det muligt for F4E systematisk at indsamle information vedrørende svindelbekæmpende indikatorer for indkøbsprocedurer. Dette værktøj vil også give F4E's personale mulighed for at indsætte yderligere oplysninger vedrørende røde flag på indkøbsprocedurer.

Opfølgning af tidligere års kommentarer

2015 — Regnskabsaflæggelse

EU anvender ITER-kreditten som systemet for indtjeningsværdiledelse (EVM). Værdien af den opnåede kredit i forhold til den planlagte værdi giver F4E fremdrift i retning mod afslutningen af EU's andel af indkøbene. Kreditprofilen er beregnet til at repræsentere værdien af det virkelige arbejde, som er udført i de forskellige projektfaser (dvs. design, fremstilling, levering, installation).

F4E og ITER IO har vedtaget at justere denne profil for hver indkøbsordning (PA) for at sikre, at den korrekte kreditvægt er givet under hele PA-varigheden og så tæt som muligt på virkeligheden. Sådanne ændringer er allerede foretaget for nogle tidligere PA'er og forventes at være afsluttet ved udgangen af oktober 2017.

2015 — Kommentarer om centrale kontroller i fællesforetagendets overvågnings- og kontrolsystemer

Første afsnit: I marts 2016 bestilte den nye direktør for F4E et uafhængigt konsulentstudie vedrørende udvikling af et koncept for et integreret tværfunktionelt og integreret kommercielt og finansielt kontrolsystem. Rapporten fra denne undersøgelse blev offentliggjort i midten af juni 2016, og henstillingerne heri er blevet gennemgået og accepteret.

F4E arbejder for øjeblikket på implementeringen af et Enterprise Project Control System, der anses for at være mindre komplekst og give lavere omkostninger, for at sikre en større integration af F4E finansielle oplysninger.

F4E har valgt Ecosys-systemet, og er i færd med at færdiggøre kontraktforhandling med leverandøren. F4E vil derefter gennemføre en pilotfase med en måldato med fuld gennemførelse i første kvartal af 2018.

Andet afsnit: EU anvender ITER-kreditten som systemet for indtjeningsværdiledelse (EVM). Værdien af den opnåede kredit i forhold til den planlagte værdi giver F4E fremdrift i retning mod afslutningen af EU's andel af indkøbene. Kreditprofilen er beregnet til at repræsentere værdien af det virkelige arbejde, der er udført i de forskellige projektfaser (dvs. design, fremstilling, levering, installation).

F4E og ITER IO har vedtaget at justere denne profil for hver indkøbsordning (PA) for at sikre, at den korrekte kreditvægt er givet under hele PA-varigheden og så tæt som muligt på virkeligheden. Sådanne ændringer er allerede foretaget for nogle tidligere PA'er og forventes at være afsluttet inden udgangen af oktober 2017.

2015 — Operationel indkøb og tilskud

På trods af fornyede kommunikations- og formidlingsindsatser, især i forbindelse med integrering af den nye finansforordning, forblev tallene for udbudsprocedurer i 2016 i forhold til tidligere år (49 % af det samlede antal i 2016 mod 45 % i 2015 og 58 % i 2014). Ikke desto mindre skal det bemærkes, at flertallet af disse procedurer var til forhandlinger med lav værdi, der blev udført under direktivets offentliggørelsestærskel og fuldt ud i overensstemmelse med F4E finansforordninger.

Forhandlede procedurer med lav værdi udgør omkring 40 % af F4E's årlige antal kontrakter (2016: 41 % i antal og 0,8 % i værdi; 2015: 43 % i antal og 0,3 % i værdi), men svarer kun til ca. 1 % af det årlige budget.

Ved anvendelse af forhandlede procedurer i disse tilfælde (inden for rammerne af F4E's finansforordning) reageres der på en bekymring med hensyn til forsvarlig økonomisk forvaltning, da dette giver F4E mulighed for at anvende interne ressourcer mere effektivt ved høje indkøbsværdier. Derfor mener F4E ikke, at der er behov for foranstaltninger for yderligere at reducere forhandlingsprocedurer med lav værdi, da det er i overensstemmelse med finansforordningens principper og bestemmelser.

De resterende forhandlede procedurer, typisk kontrakter med højere værdi (5 % af det samlede antal procedurer i gennemsnit) er et udtryk for den komplekse og innovative sammenhæng, hvori F4E opererer. Fusionsteknologimarkedets karakteristika er sådan, at der i mange tilfælde er meget begrænset konkurrence på markedet. Dette resulterer ofte i en begrænset konkurrence eller (i ekstreme tilfælde) i monopol eller endog i manglende deltagelse i indkaldelserne af bud.

Siden 2012 øgede F4E sin formidlingsindsats, men deltagelsen var fortsat lav. Efter F4E's opfattelse er hovedårsagen ikke mangel på synlighed, men snarere den sporadiske karakter af F4E-køb. F4E nåede frem til den konklusion, at aktiviteterne i forbindelse med omfanget af store videnskabs- og teknologiprojekter er af en sådan karakter, at begrænset konkurrence desværre er et faktum, hvor en enkelt ordregivende myndighed kun har en beskeden indvirkning.

Som følge heraf begyndte F4E i 2016 at søge måder at løse problemet på i samarbejde med andre ordregivende myndigheder, der forvalter lignende projekter i Europa og står over for samme mangel på konkurrence. For at øge virkningen af initiativer, der tager sigte på at sikre mere industriel konkurrence og engagement, har F4E været initiativtageren til et forum, der omfatter lignende, først og fremmest højteknologiske grænseprojekter i Europa (CERN, ESA, ESS, ESRF, ESO, …). Gennem dette forum kan forskellige organisationer med lignende projektudfordringer arbejde sammen for at håndtere dem på en mere koordineret og effektiv måde. Dette er et forsøg på at skabe et indre marked for store videnskabelige projekter, som er mere stabilt og større og derfor mere i stand til at tiltrække virksomhedernes interesse.

En event arrangeret af Danmark i februar 2018 vil være den første mulighed for forumdeltagerne at omsætte deres nye samarbejde til praksis.

2015 — Juridiske rammebetingelser

I samarbejde med Europa-Kommissionen (GD BUDG og GD ENER) har fællesforetagendet udviklet de anmodede specifikke bestemmelser, der skal tilføjes i gennemførelsesbestemmelserne til fællesforetagendets finansforordning vedrørende fire undtagelser, som fællesforetagendet var blevet ydet i sin finansielle forordning fra EU's generelle finansforordning og rammefinansforordningen for artikel 208-organerne.

Fællesforetagendets bestyrelse vedtog den 4. juli 2017 ændringsforslaget til gennemførelsesbestemmelserne, som nu er underlagt en positiv formel udtalelse fra Europa-Kommissionen. Når en positiv udtalelse er udstedt, træder de fire gennemførelsesbestemmelser i kraft den 1. august 2017.

2015 — Immaterielle rettigheder og industripolitik

Med hensyn til konsekvensanalysen af industripolitikken har F4E til hensigt at anvende resultaterne af vurderingen af F4Es aktiviteter (og ITER-projektet som helhed), som vil blive udført af Europa-Kommissionen i 2017 og 2018.